Les medalles i plaques President Macià que atorga el Govern de la Generalitat van ser creades el 1938 per premiar a treballadors i treballadores individuals i entitats que han contribuït amb el seu esforç i exemple, a consolidar l'activitat econòmica del nostre país.
Amb aquestes distincions, el Govern de la Generalitat de Catalunya vol reconèixer el compromís social d'aquelles persones, físiques o jurídiques, que han destacat per les seves qualitats o mèrits personals i que han contribuït amb el seu esforç i dedicació especial, a la realització i a la consecució de les noves realitats socials.
La distinció de la Medalla al treball President Macià s'atorga com a reconeixement a aquelles persones que hagin destacat per les seves qualitats o mèrits personals o pels serveis prestats en benefici dels interessos generals, dins del món de treball.
La distinció de la Placa al treball President Macià s'atorga com a reconeixement a les empreses o organitzacions, en les categories següents:
b) Igualtat d'oportunitats en el treball i conciliació de la vida personal, laboral i familiar.
Així, el Decret 147/2008, de 22 de juliol, pel qual es regulen els guardons Medalla i Placa al treball President Macià, estableix les distincions encaminades a reconèixer especials mereixements, qualitats, circumstàncies singulars o serveis prestats de persones físiques o jurídiques en l'àmbit del treball.
El Decret esmentat estableix que el procediment per a l'atorgament de les distincions s'ha d'iniciar d'ofici, mitjançant convocatòria.
Aquesta Ordre té per objecte la regulació de les distincions encaminades a reconèixer especials mereixements, qualitats, circumstàncies singulars o serveis prestats de persones físiques o jurídiques, en l'àmbit del treball.
Aquesta Ordre consta d'un únic article que aprova les bases generals a l'annex 1.
Atesos la Llei 38/2003, de 17 de novembre, general de subvencions, i el seu Reglament de desplegament, aprovat pel Reial decret 887/2006, de 21 de juliol;
Atesos el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; la Llei 39/2015, d'1 d'octubre, de del procediment administratiu comú de les administracions públiques, i la Llei 40/2015, d'1 d'octubre, de règim jurídic del sector públic;
Atesa la Llei 19/2014, de 29 de desembre, de transparència, accés a la informació pública i bon govern;
En ús de les atribucions que en confereix la legislació vigent i, en concret, l'article 92.3 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre,
S'aproven les bases generals que han de regir la convocatòria dels guardons Medalla i Placa al treball President Macià del Departament competent en matèria de Treball que s'indiquen a continuació:
Barcelona, 13 de juliol de 2017
Regulació del procediments de la concessió dels guardons Medalla i Placa al treball President Macià.
Aquest tenen com a fi el reconèixer especials mereixements, qualitats, circumstàncies singulars o serveis prestats de persones físiques o jurídiques, en l'àmbit del treball.
- 2 Contingut de les distincions
Es poden atorgar les següents distincions al mèrit al treball:
a) Medalla al treball President Macià.
b) Placa al treball President Macià.
3.1 D'acord amb l'article 15 de la Llei 19/2014, de 29 de desembre, de transparència, accés a la informació pública i bon govern, les subvencions s'han de publicar en el Portal de la Transparència.
3.2 D'acord l'article 17.3 de la Llei 38/2003, de 17 de novembre, general de subvencions, modificat per la Llei 15/2014, de 16 de setembre, de racionalització del sector públic i altres formes de reforma administrativa, es publicarà en el Diari Oficial de la Generalitat de Catalunya l'extracte de la convocatòria, per conducte de la Base de Dades Nacional de subvencions, una vegada que s'hagi presentat davant d'aquesta el text de la convocatòria i la informació requerida per a la seva publicació.
4.1 El jurat per a la concessió de la Medalla i la Placa al treball President Macià té com a funció la valoració prèvia de les candidatures a la Medalla i a la Placa al treball President Macià per tal que el/la conseller/a del Departament competent en matèria de Treball presenti al Govern la proposta corresponent.
4.2 El jurat estarà format per set membres designats pel/per la conseller/a del Departament competent en matèria de Treball, dels quals tres són escollits entre alts càrrecs del departament competent en matèria de treball i quatre entre persones amb amplis coneixements dins de l'àmbit laboral.
El president és escollit entre els membres del jurat.
4.3 Les decisions del jurat s'adoptaran per majoria simple dels vots.
4.4 La presidència i la composició del jurat s'estableix per resolució de la persona titular del Departament competent en la matèria de Treball, que a tal efecte es dictarà cada any.
4.5 El Departament competent en matèria de Treball vetlla perquè en la composició del Jurat es doni compliment al que disposa la Llei 17/2015, de 21 d juliol, d'igualtat efectiva de dones i homes, pel que fa al principi de representació equilibrada i paritària de dones i homes.
5.1 La distinció de la Medalla al treball President Macià s'atorga com a reconeixement a aquelles persones que hagin destacat per les seves qualitats o mèrits personals o pels serveis prestats en benefici dels interessos generals, dins del món del treball, i en especial a:
a) Persones que hagin demostrat un alt esperit de superació personal i/o professional, tot vencent les pròpies limitacions físiques, psíquiques o socials en l'entorn de treball i/o motivades per millorar la seva formació teòrica i pràctica.
b) Persones amb alt esperit emprenedor que hagin portat a terme les seves iniciatives i/o projectes d'empresa apostant per idees innovadores des del punt de vista laboral, originals i adaptades a les exigències d'una societat moderna, avançada i socialment responsable.
c) Persones que promoguin el diàleg i la concertació social per modernitzar les relacions laborals.
d) Persones que han mostrat una especial dedicació en la seva feina diària en benefici dels interessos de la societat.
e) Persones que gràcies al seu treball han aportat importants avenços que han contribuït a fer realitat una societat més desenvolupada i preparada per afrontar els nous reptes.
f) Persones que per la seva gran sensibilitat social han contribuït a fer realitat la integració laboral dels col·lectius més desfavorits socialment.
5.2 La distinció de la Placa al treball President Macià s'atorga com a reconeixement a les empreses o organitzacions, en les categories següents:
b) Igualtat d'oportunitats en el treball, en particular de dones i homes, conciliació de la vida personal, laboral i familiar, i coresponsabilitat entre dones i homes dels treballs de mercat i domèstic i de cura de persones.
Aquests requisits són de compliment per part de les persones i organitzacions proposades:
6.1 No incórrer en cap de les circumstàncies que estableix l'article 13 de la Llei 38/2003, de 17 de novembre, general de subvencions.
6.2 Les persones sol·licitants s'han d'adherir al codi ètic que figura com annex al model tipus de bases reguladores de l'Acord GOV/85/2016, de 28 de juny.
6.3 Les persones físiques i les persones jurídiques que es presentin com a sol·licitants han de respectaran el que estableix la Llei 17/2015, de 21 de juliol, d'igualtat efectiva de dones i homes.
6.4 Les persones o entitats que treballin amb menors d'edat han de complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, que el personal de les entitats les activitats de les quals suposin l'accés i exercici a les professions, els oficis i les activitats que impliquin contacte habitual amb menors, no pot haver estat condemnat per sentència ferm per algun delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució, i l'explotació sexual i la corrupció de menors, així com per tràfic d'éssers humans.
6.5 En el cas de les entitats sense ànim de lucre, estar legalment constituïdes i estar inscrites en el registre genèric corresponent en la data de publicació de la convocatòria ordinària corresponent.
6.6 Les persones físiques empresàries han d'estar donades d'alta en el cens de l'impost sobre activitats econòmiques en els supòsits en què sigui obligatori.
6.7 Les empreses participants estan obligades a complir el que estableixen els articles 92.5 i 92.7 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, relatius a la quota de reserva per a la integració social de les persones discapacitades i a l'obligació de les empreses amb una plantilla igual o superior a 25 persones d'indicar els mitjans que utilitzen per prevenir i detectar casos d'assetjament sexual.
6.8 Atendre a les persones usuàries en qualsevol de les llengües oficials de Catalunya i redactar, almenys en català, la senyalització i els cartell d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic, d'acord amb la Llei 1/1998, de 7 de gener, de política lingüística.
6.9 En el cas d'entitats, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi Civil de Catalunya, relatiu a les persones jurídiques, i a la Llei 5/2011, de 19 de juliol, de modificació de l'anterior.
6.10 En el cas d'associacions haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil de Catalunya.
6.11 En el cas de les fundacions haver complert el deure de presentar els comptes anuals davant del protectorat, d'acord amb article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
6.12 No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu, de 4 d'agost.
6.13 Les entitats amb un nombre de 50 persones treballadores o més han de complir l'obligació que estableix l'article 42 de Text refós de la Llei general de drets de les persones amb discapacitats i la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de persones treballadores amb discapacitats sobre el nombre total de les de l'entitat, o de l'aplicació de les mesures alternatives de caràcter excepcional que regules el Reial decret 364/2005, de 8 d'abril, i el Decret 86/2015, de 2 de juny.
6.14 En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'utilitzar mitjans per prevenir i detectar casos d'assetjament sexual i d'assetjament per raó de sexe.
S'han d'indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centre de treball, d'acord amb els agents socials, de conformitat amb la Llei 5/2008, de 24 d'abril, de dret de les dones a eradicar la violència masclista.
6.15 El compliment del conjunt dels requisits s'ha d'acreditar per mitjà d'una declaració responsable inclosa en el formulari de sol·licitud.
6.16 Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas d'entitats amb més de 250 persones treballadores, s'ha d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones.
Queden excloses de la convocatòria d'enguany les persones o empreses que hagin estat premiades anteriorment.
8.1 El formulari de sol·licitud es pot obtenir a l'extranet de les administracions públiques catalanes, plataforma EACAT ( http://www.eacat.cat ), al Canal Empresa ( http://canalempresa.gencat.cat ), a l'apartat de Tràmits del web de la Generalitat de Catalunya ( http://treball.gencat.cat ).
En el cas dels ens locals i altres Departament o sector públic de la Generalitat de Catalunya, el formulari de sol·licitud s'ha de presentar per via electrònica a través de l'extranet de les administracions públiques catalanes, plataforma EACAT ( http://www.eacat.cat ).
En el cas dels particulars, el formulari de sol·licitud s'ha de presentar preferentment per via electrònica a través de l'apartat Tràmits de la Generalitat de Catalunya ( http://tramits.gencat.cat ) o de l'apartat Tràmits del portal de Treball ( http://treball.gencat.cat ), o bé presencialment a qualsevol oficina de registre de la Generalitat de Catalunya [URL].
En el cas de les empreses o entitats, el formulari de sol·licitud s'ha de presentar per via electrònica, a través del portal corporatiu de tramitació Canal empresa ( http://canalempresa.gencat.cat ), o de l'apartat Tràmits de la Generalitat de Catalunya ( http://tramits.gencat.cat ) o de l'apartat del portal de Treball ( http://treball.gencat.cat ).
8.2 Per poder presentar la sol·licitud electrònicament, cal que es disposi d'un certificat digital vàlid i vigent.
Concretament s'admeten els considerats en l'apartat 6.2 del Protocol d'Identificació i signatura electrònica aprovat per Ordre GRI/233/2015, de 20 de juliol, que són els mecanismes següents:
- Certificat reconegut o qualificat de signatura avançada idCAT que emet el Consorci d'Administració Oberta de Catalunya.
- Certificat del DNI electrònic
- certificats reconeguts o qualificats emesos a favor d'una persona jurídica o un ens sense personalitat jurídica i custodiats per una persona física, titular del certificat, la qual el pot emprar per actuar en nom de l'empresa o de l'ens indicat en el certificat.
- els mecanismes emprats per a la identificat de persones físiques que autentiquin la identitat d'un ciutadà que declara representar una persona jurídica.
Concretament els establerts a l'apartat de persones físiques.
Per a administracions públiques:
Els mecanismes de signatura emprats pels empleats públics d'acord amb el protocol d'identificació i signatura que hagin aprovat.
La relació de certificats digitals vàlids es pot consultar a la secció "com tramitar en línia" de l'apartat de tràmits del web de la Generalitat de Catalunya ( http://tramits.gencat.cat ).
8.3 les persones que hagin fet la sol·licitud electrònicament i les empreses faran el seguiment de l'estat de la sol·licitud des de "la meva carpeta" de l'apartat Tràmits del web de la Generalitat de Catalunya ( http://tramits.gencat.cat ).
Les administracions públiques faran el seguiment de l'estat de la sol·licitud a l'extranet de les administracions públiques catalanes, plataforma EACAT ( http://www.eacat.cat ).
8.4 el termini de presentació de sol·licitud s'establirà en la convocatòria corresponent.
Als formularis de sol·licitud, degudament formalitzats, s'ha d'ajuntar, la documentació següent:
a) Dades i consentiment de la persona/entitat proposada.
b) Exposició dels mèrits que justifiquen la seva concessió.
També es poden aportar altres documents, com cartes de suport o memòries, que ajudin a complementar la informació de la persona o l'entitat proposada.
c) En cas, que la Generalitat i ens locals o sector públic presenti una sol·licitud, és condició sine qua non anar acompanyada de cartes de suport de la societat civil.
10.1 El procediment per a l'atorgament de les distincions s'iniciarà d'ofici, mitjançant convocatòria.
10.2 El procediment de concessió d'aquests guardons és el de concurrència competitiva.
10.3 La tramitació d'aquests guardons correspon a la Direcció General competent en matèria de treball i la resolució, a la persona titular de la Direcció General competent en matèria de Treball.
Contra la resolució de concessió dels guardons, que no exhaureix la via administrativa, les persones interessades poden interposar recurs d'alçada davant el secretari general del Departament de Treball, Afers Socials i Famílies, en el termini d'un mes a comptar de l'endemà de la data de publicació de la concessió dels guardons.
10.4 Les sol·licituds s'adreçaran al/a la director/a dels Serveis Territorials del departament competent en matèria de treball que correspongui, segons la comarca on es trobi ubicat el domicili de la persona proposada mitjançant qualsevol de les formes que estableix l'article 66 de la Llei 39/2015, d'1 d'octubre, de procediment administratiu comú de les administracions públiques.
10.5 El/La director/a dels Serveis Territorials corresponent, després de la consulta amb l'entitat o persones proposants farà el corresponent informe amb l'avaluació dels mèrits de la persona o entitat proposada.
Els informes esmentats es remetran al jurat un cop aquest ja s'hagi constituït.
10.6 La concessió d'ambdues distincions es farà mitjançant acord de Govern, a proposta del/de la conseller/a de Treball.
10.7 Una vegada s'hagi acordat la concessió, s'ha d'assenyalar la data i el lloc on es farà la imposició o lliurament solemne.
11.1 Si la sol·licitud no reuneix els requisits que estableix aquesta Ordre, es requerirà la persona sol·licitant perquè en un termini de deu dies hàbils esmen¡ el defecte o adjunti els documents perceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques.
11.2 l'Incompliment dels requisits no esmenables o del termini de presentació de sol·licituds que estableixen aquestes bases comporta la inadmissió de la sol·licitud.
12.1 Prèviament a la concessió dels guardons, l'òrgan condecent ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
12.2 La Resolució de concessió i de denegació de subvencions es notificarà mitjançant la seva publicació al Tauler electrònic de la Generalitat de Catalunya http://tauler.gencat.cat, sens perjudici que pugui utilitzar addicionalment altres mitjans electrònics, i contindrà la via de recurs que correspongui.
13.1 El veredicte del jurat és públic mitjançant decret publicat al DOGC.
13.2 El lliurament de guardons tindrà lloc en un acte públic.
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal seran tractades amb la finalitat de gestionar i tramitar les convocatòries regulades per aquestes bases d'acord amb els principis de seguretat i confidencialitat que la normativa sobre protecció de dades estableix.
La participació en aquests guardons suposa l'acceptació plena de tots els punts d'aquestes bases.
Es podran revocar les distincions concedides quan la persona o entitat guardonada incorri en incompliment molt greu en les seves obligacions i responsabilitats en matèria laboral o per qualsevol altra causa que comporti la indignitat o el demèrit.
Aquesta decisió requereix la instrucció d ́un procediment administratiu amb audiència de la persona o de l'entitat interessada per tal de decidir la possible revocació i supressió del nom de la persona o entitat guardonada del llibre de registre.
L'òrgan competent per emetre aquesta revocació és la Direcció General competent en matèria de treball.
- 17 Drets de les persones o entitats guardonades
17.1 La Medalla i la Placa al treball President Macià tenen exclusivament caràcter honorífic i només poden utilitzar-les les persones, empreses i organitzacions a qui se'ls hagi atorgat, segons consta en el llibre de registre de concessió d'aquestes distincions.
17.2 Les persones guardonades amb la Medalla al treball President Macià poden utilitzar-la en tots els actes públics.
17.3 Les empreses o organitzacions guardonades amb la Placa al treball President Macià poden fer constar llur possessió en els seus distintius.
17.4 L'atorgament dels guardons regulats en aquest Decret no comporta el reconeixement de cap altre dret de tipus administratiu o econòmic.